Гэта якраз тое, што робяць многія беларускія валанцёры. Аказваецца, не толькі яны: “Мы шмат узаемадзейнічаем з іншымі арганізацыямі. Украіна грашыць тым, што, калі трэба сабраць на нешта грошы, кагосьці выратаваць, гэта адразу такі ўдар у твар: дзіця памірае, шчаня ўсыпяць, калі ты не прыйдзеш і цягам трох гадзін не забярэш яго. Гэта мае два вялікія мінусы. Па-першае, кароткатэрміновы эфект. Адзін раз чалавек на гэта павядзецца, пасля не. Па-другое, чалавек імкнецца аддаліцца ад усяго негатыўнага. Ён проста сыдзе з вашай старонкі і не будзе звяртаць увагу на такую інфармацыю”, – кажа Аляксандр Тадарчук.